kardosdrur/scandi-wiki huggingface dataset:
Cyron Melville

Cyron Bjørn Melville (født 1. juli 1984) er en dansk skuespiller og musiker.

Privat 
Han er søn af to skuespillere. Hans forældre er den skotske komiker Johnny Melville og Elizabeth Bjørn Nielsen.

Han er opvokset på Djursland og gik på Norddjurs Friskole i Grenå.

Melville taler dansk, engelsk, svensk og tysk.

Karriere 
Melville var medlem af reggae-bandet BliGlad som trommeslager omkring midten af 2000'erne, og han nåede at medvirke på deres debutalbum Kærlighed til folket (2007).

Han fik sit egentlige gennembrud i rollen som Balder, Odins elskede søn, i tv-julekalenderen Jul i Valhal (2006) efter at have medvirket i en anden julekalender og flere film. Han var trommeslager i fire år bl.a. for Aura. Han var også med i musikvideoen til nummeret "Berlin" med og af Nordstrøm og har lavet et par reklamer for netsikker.dk.

I 2008 blev han nomineret til en Bodil for sin birolle i Natacha Arthys Fighter, men fik ikke prisen.

Han blev kåret til Shooting Star ved Filmfestivalen i Berlin 2009 og årets bedste mandlige skuespiller ved Montreal World Film Festival i Canada 2009 for sin rolle (Daniel) i Vanvittig Forelsket. I 2010 blev han nomineret til en Bodil for sin hovedrolle i filmen Vanvittig Forelsket, men fik ikke prisen.

I 2012 var Cyron Melville med i Shaka Loveless' musikvideo "Tomgang". Samme år medvirkede han i Aura Diones musikvideo til "In Love With The World" og spillede Farnese i fem afsnit af den Golden Globe-nominerede tv-serie The Borgias.

25. september 2013 var han gæst i P1s "Hjemme Hos". Her fortalte han om sin rolle i Lars von Triers Nymphomaniac.

Filmografi

Film

Tv-serier

Diskografi 
 2007 – BliGlad: Kærlighed til folket

Referencer

Eksterne henvisninger 
 
 

Skuespillere fra Danmark
Trommeslagere fra Danmark
Danskere i 1900-tallet
Danskere i 2000-tallet
Dansk Kennel Klub

Dansk Kennel Klub (forkortet DKK) er Danmarks største organisation for hundeinteresserede. DKK blev grundlagt 1. marts 1897 hovedsageligt for jagthunde,, men i dag dækker klubben alle hunderacer. Organisationen har over 33.000 medlemmer.
Hans Kgl. Højhed Prinsgemalen var protektor for organisationen.

Dansk Kennel Klub udgiver magasinet Hunden , som udkom første gang i januar 1891. Det udkommer 10 gange om året.

Formål 
Organisationens mål er:

 At skabe interesse for typiske, fysisk og mentalt sunde racehunde
 At varetage hundeejerens og hundens almene interesser i samfundet
 At give oplysninger og viden om hundens opdragelse, uddannelse og omsorg.

Internationalt samarbejde 
DKK er den danske medlemsorganisation af den internationale Kennel Federation, Fédération Cynologique Internationale (FCI) og følger den samme gruppeinddeling af hunderacer, som denne organisation.

DKK er også et medlem af Nordisk Kennelunion (NKU). Andre medlemmer af NKU er Svenska Kennelklubben, Hundaræktarfélag Islands (Islands kennelklub), Norsk Kennel Klub og Suomen Kennelliitto-Finska Kennelklubben

Kredse og lokalafdelinger 
DKK har i øjeblikket 12 kredse
 DKK Kreds 1 - Postnr. 1000 til 3699 og 3900 til 3999
 DKK Kreds 2 - Postnr. 4000 til 4639
 DKK Kreds 3 - Postnr 5000-5999
 Lokalafdeling Faaborg
 DKK Kreds 4 - Postnr. 6000-6792
 Lokalafdeling Esbjerg
 Lokalafdeling Augustenborg
 DKK Kreds 5 - Postnr. 7000-7190, 7300-7323, 7361-7362, 8653-8654, 8700-8783
 Lokalafdeling Vejle
 DKK Kreds 6 - Postnr. 8000-8300, 8305, 8310-8643, 8600-8680, 8791-8990
 Lokalafdeling Viby
 DKK Kreds 7 - Postnr. 9000-9990
 Lokalafdeling Aabybro
 Lokalafdeling Ålborg
 DKK Kreds 8 - Postnr. 3700-3790
 DKK Kreds 9 - Postnr. 6950-6990, 7470-7990
 DKK Kreds 10 - Postnr. 4640-4999
 DKK Kreds 11 - Postnr. 6800-6940, 7200-7280, 7330, 7400-7451
 DKK Kreds 12 - Færøerne

Specialklubber 
DKK har i øjeblikket 73 specialklubber.

Nogle specialklubber omfatter kun en enkelt race fx Newfoundlandklubben i Danmark, mens andre omfatter mange racer som Spidshundeklubben.

Udvalg 
DKK har nedsat en lang række udvalg, som tager sig af forskellige områder: sundhedsarbejde, udstillinger, markprøver, agility og mentalbeskrivelse.
Nogle af disse udvalg er permanente, andre er ”ad hoc” udvalg som kun fungerer til en bestemt opgave er løst.

De permanente udvalg:

Referencer

Ekstern henvisning 
 Den officielle hjemmeside for Dansk Kennel Klub

Hundeforeninger
Etableret i 1897
Kennelklubber
Ingolf David

Ingolf David (2. oktober 1926 i København – 26. december 1996) var en dansk skuespiller og søn af skuespilleren Arne-Ole David.

Gennem sin karriere optrådte han på mange teatre, heriblandt Aveny Teatret, Alléscenen, Gladsaxe Teater, Odense Teater og Fiolteatret. Sidstnævnte teater var han direktør for 1965-1966.

Han var en overgang gift med skuespillerinden Annemette Svendsen.

Ingolf David modtog en Bodil i 1986 for årets mandlige birolle som Arne i Ofelia kommer til byen.

Filmografi
Blandt de film han medvirkede i kan nævnes:

Eksterne henvisninger 
 Ingolf David på Dansk film og teater 
 
 

Skuespillere fra Danmark
Teaterledere fra Danmark
Bodilprisen for bedste mandlige birolle
Personer fra København
Erich Honecker

Erich Honecker (født 25. august 1912 i Neunkirchen, død 29. maj 1994 i Santiago de Chile) var en tysk kommunist som ledede DDR fra 1971 frem til 1989. 

Honecker blev arresteret i 1933 og sat i fængsel til 1945. Efter 2. verdenskrig blev han leder af DDRs ungdomsforbund FDJ. Han giftede sig med Margot Feist, som senere blev undervisningsminister i DDR.

Han var en af de ansvarlige for bygningen af Berlinmuren under Walter Ulbricht.

Da han blev regeringschef, viste han tegn på forandring og mere åbenhed. Men da Mikhail Gorbatjov indledte sine reformer i Sovjetunionen, forblev Honecker traditionel kommunist. Han måtte imidlertid gå af efter de omfattende massedemonstrationer mod regeringen i oktober 1989 og blev efterfulgt af sin partifælle Egon Krenz — kort tid efter blev DDR og Vestberlin sammensluttet med Forbundsrepublikken Tyskland.

Efter Tysklands genforening flygtede Honecker til Rusland, men da Sovjetunionen faldt sammen, kunne og ønskede den nye regering i Rusland ikke at give ham beskyttelse, og han blev i 1992 udleveret til Tyskland. Der blev han stillet for retten af tyske myndigheder for landsforræderi og for forbrydelser begået under den kolde krig, bl.a. drab på 172 tyskere som forsøgte at flygte til vesten. Imidlertid blev han løsladt i 1993, da han var dødssyg af langt fremskreden kræft.
Han flygtede til Chile, hvor hans hustru Margot Honecker og datteren Sonja boede. Han døde af sygdommen i Chile allerede året efter.

Referencer

Eksterne henvisninger 

Politikere fra DDR
Kommunister fra Tyskland
Politikere fra SED
Personer fra Saarland
Personer døde af kræft
Varig

Varig – Viação Aérea Rio Grandense S.A. er brasiliansk flyselskab. Det er Brasiliens største internationale flyselskab og medlem af Star Alliance frem til 31. januar 2007.

Varig blev stiftet i 1927 af den tyske immigrant Otto Ernst Meyer. Selskabets første ansatte, Ruben Berta, blev senere selskabets præsident og ledede Varig frem til sin død i 1966. Selskabet har i dag ruter til 19 forskellige lande på 4 kontinenter.

Eksterne henvisninger 

Tidligere flyselskaber fra Brasilien
Etableret i 1927
Star Alliance
Ophørt i 2009
Skyggefaxe

Skyggefaxe (Shadowfax på originalsproget) er Gandalfs (en troldmand i J.R.R. Tolkiens fiktive univers) grå/sølvfarvet hest. Skyggefaxe er herre af hesteracen Meara, der dog kun findes i Ringenes Herre. Navnet Skyggefaxe er inspireret af nordisk mytologi.

Ringenes Herre
Berømte heste
Starfuckers

Starfuckers var en dansk musikgruppe bestående af Ole Frø, Kim Larsen, Thomas Grue, Stig Møller, Jess Stæhr, Ken Gudman. De indspillede livealbummet Vogt Dem for efterligninger (1978) i Ryslinge Kro og på Multimusik Festivalen i Silkeborg.

Diskografi 
 1978 Vogt Dem for efterligninger (live)

Musikgrupper fra Danmark
Rockgrupper fra Danmark
Har spillet på Roskilde Festival
Musikgrupper fra 1972
Hunderace

Hunderacer er et resultat af, at hunde er blevet udvalgt af mennesker i tusinder af år for at opnå ønskede egenskaber.

Oprindelse 
Det første dyr, der blev tæmmet, var ulven for ca. 12.000 år siden i det sydvestlige Asien. Den tæmmede ulv er blevet til vore dages hund. Hunden var oprindeligt jagthund og siden hyrdehund.

Mennesket har således udvalgt hunde for at fremavle egenskaber, der skulle tjene forskellige formål - også som "kæledyr". I dag findes der over 100 hunderacer.

Racestandarder 
I dag fastlægger talrige hundeorganisationer standard og nomenklatur for hunderacer for at sikre ensretning af udseende og mentale egenskaber inden for den pågældende race.

Hunderacer til anvendelsesområde 
Hunderacer fremavlet til bestemte formål

 Selskabshund (anvendes som kæledyr)
 Brugshund (anvendes som tjenestehund ved politi, militær, toldvæsnet, schweisshund etc.)
 Hyrdehund (anvendes til bevogtning af får, kvæg etc.)
 Jagthund (anvendes til jagt)

Oversigt over hunderacer 
Se artiklen Hunderacer

Eksterne henvisninger 
Eksempler på hundeorganisationer.

Nationalt 
 Dansk Kennel Klub (DKK). DKK er medlem af den internationale organisation The Fédération Cynologique Internationale (FCI).

Internationalt 
 The Fédération Cynologique Internationale (FCI).

Referencer 

Race
Oligarki

Oligarki (fra græsk ὀλιγαρχία oligarkhía "fåmandsvælde", af ὀλίγος olígos "få" og αρχία arkhía "styre") er en styreform, hvor den politiske magt er samlet på et lille antal mennesker (typisk de mest magtfulde pga. enten rigdom, militær styrke, skrupelløshed eller politisk indflydelse). Oligarki kaldes også for fåmandsvælde. Nogle politiske teoretikere har fremført, at alle regeringer kan siges at være oligarkier, uanset hvad de selv kalder deres politiske system.

Oligarkier er ofte styret af nogle få magtfulde familier, hvis børn er opdraget og trænet til at arve oligarkiets magt, ofte på bekostning af dem der bliver regeret over. I modsætning til aristokrati ("den 'bedste' er lederen") er magten ikke altid udført åbent, i stedet foretrækker oligarkerne at være grå eminencer, der kontrollerer ved hjælp af økonomiske midler. Selv om Aristoteles var den første til at bruge ordet og brugte det i betydningen "de riges magt", der mere præcist kaldes plutokrati, er oligarki ikke altid magt via rigdom, eftersom oligarkerne også blot kan være en privilegeret elite.

Et hyppigt moderne eksempel på et oligarki er, når en nation styres af en militærjunta.

Ofte bliver antallet af oligarker i et oligarki gradvis mindre med tiden, idet de ældre oligarker forhindrer nye i at komme til magten, efterhånden som naturlige årsager eller indbyrdes kampe gør, at nogle af de gamle falder bort. Med tiden kan et oligarki således udvikle sig til et diktatur.

En mere og mere udbredt tendens indenfor politik er, at oligarker overfører deres magt til familiemedlemmer og venner og derved opnår indflydelse.

Efter Sovjetunionens sammenbrud 
Efter Sovjetunionens sammenbrud er der i flere af efterfølgerstaterne (nok mest kendt i Rusland) opstået en klasse af oligarker, der er blevet rige på privatiseringen af stats- og kollektivvirksomheder, og som flere steder prøver at udnytte deres økonomiske magt i den politiske sfære.

Se også 
 Plutokrati
VM i håndbold 1971 (kvinder)

|}
Verdensmesterskabet i håndbold for damer i 1971 var det fjerde indendørs VM i håndbold for kvinder, og slutrunden med deltagelse af ni hold blev afholdt i Holland i perioden 11. – 19. december 1971. DDR, Holland og Norge deltog for første gang, og DDR vandt endda turneringen.

Mesterskabet blev domineret af de fire østeuropæiske hold, der satte sig på de første fire pladser. DDR blev verdensmestre for første gang. Sølvmedaljerne gik for andet VM i træk til Jugoslavien, mens de forsvarende verdensmestre fra Ungarn denne gang måtte "nøjes" med bronzemedaljerne. Danmark endte på sjettepladsen, hvilket var den dårligste danske placering ved et kvinde-VM indtil da.

Slutrunde

Indledende runde 

De 9 deltagende lande spillede først en indledende runde med 3 grupper á 3 hold. De to bedste hold fra hver gruppe gik videre til hovedrunden om placeringerne 1-6, mens de sidste tre hold spillede videre i placeringsrunden om placeringerne 7-9.

Gruppe A

Gruppe B

Gruppe C

Placeringsrunde 

Holdene der sluttede på sidstepladerne i de indledende grupper spillede i placeringsrunden om placeringerne 7-9.

Hovedrunde 

De to bedste hold fra hver af de indledende grupper spillede i hovedrunden om placeringerne 1-6. De sekshold blev først inddelt i to nye grupper med tre hold, der spillede alle-mod-alle. De to gruppevindere gik videre til VM-finalen, toerne gik videre til bronzekampen, mens treerne måtte nøjes med at spille placeringskamp om 5.-pladsen.

Gruppe I

Gruppe II

Finaler

Eksterne henvisninger 
 International Handball Federation

1971 (kvinder)
Håndbold i 1971
Kvindehåndbold
Karnak

Karnak (arab. الكرنك al-Karnak) er en landsby i Øvre Egypten, beliggende Nilens højre bred, ca. 3 km nordøst for Luxor. Besøgende – særligt udenlandske turister – bemærker næppe adskillelsen mellem Luxor og al-Karnak, da de to byer fungerer som én sammenhængende bebyggelse.

Karnak er primært kendt for at huse det største tempelanlæg i Egypten fra faraonisk tid, Karnaktemplet. Tempelanlægget grænser direkte op til al-Karnak.

Eksterne henvisninger 

Egypten
Kænozoikum

Jordens seneste og nuværende geologiske æra hedder Kænozoikum (: for ny og zoon for dyr; 'nye dyrs tidsalder') og er den yngste af de 3 geologiske æraer i æonen Phanerozoikum. Opdelingen af tiden i æraer går tilbage til det 19. århundrede. Kænozoikum omfatter tidsperioden fra 65,5 millioner år siden til i dag.

Kænozoikum er opdelt i de tre perioder Kvartær, Neogen og Palæogen.

Kænozoikum er pattedyrenes tidsalder. Igennem Kænozoikum udviklede pattedyrene sig fra nogle små simple former til både landlevende, havlevende og flyvende pattedyr. Kænozoikum er også savannernes tid – eller symbiosen mellem dækfrøede planter og insekter. Fugle udviklede sig også betydeligt i Kænozoikum.

Geologisk er Kænozoikum æraen hvor kontinenterne flyttede sig til deres nuværende placeringer. Australien deltes fra Gondwanaland og "drev" nordpå; Antarktis flyttede sig til sin nuværende position over Sydpolen; Atlanterhavet blev bredere – og senest er Sydamerika kortvarigt blevet landfast med Nordamerika.

Eksterne henvisninger
Prinsesse Ingrid Alexandra af Norge

H.K.H. Prinsesse Ingrid Alexandra af Norge (født 21. januar 2004) er en norsk prinsesse, der er datter af kronprins Haakon Magnus og kronprinsesse Mette-Marit af Norge.

Prinsessen er nummer to til den norske trone efter kronprinsen, og er den første kvinde, som er født med en tæt arveret til tronen. (Kusinen Maud Angelica Behn blev dog født med arveret allerede i 2003, men Maud Angelica er længere fra tronen end Ingrid Alexandra). 

Prinsesse Ingrid Alexandra vil efter al sandsynlighed blive den første regerende dronning af Norge siden Margrete I. Norge har tidligere haft dronninger med navnet Ingrid. Den seneste var den gøtlandsk fødte Ingrid Ragnvaldsdatter, der var gift med kong Harald Gille af Norge i 1100-tallet.

Biografi 

Prinsesse Ingrid Alexandra blev født den 21. januar 2004 på Rikshospitalet i Oslo som ældste barn af Kronprins Haakon og Kronprinsesse Mette-Marit af Norge. Hun er kronprinsparrets første fælles barn, mens kronprinsessen fra før har en søn, Marius Borg Høiby, født i et tidligere forhold.

17. april 2004 blev prinsessen døbt i Slottskapellet i Oslo. Hendes faddere er Kong Harald V, Kronprins Frederik af Danmark, Kronprinsesse Victoria af Sverige, Kong Felipe 6. af Spanien, prinsesse Märtha Louise af Norge og Marit Tjessem. I anledning af dåben udgav Posten et specielt frimærke.

Hun blev konfirmeret 31. august 2019 i Slotskapellet.

Titler, prædikater og æresbevisninger

Titler og prædikater 
 21. januar 2004 – nu: Hendes Kongelige Højhed Prinsesse Ingrid Alexandra af Norge

Nationale æresbevisninger 
  Norge: Storkors af St. Olavs Orden (tildelt af Harald V)
  Norge: Kong Harald Vs jubileumsmedalje 1991–2016
  Norge: Kong Harald Vs portrettnål
  Norge: Kongehusets 100-årsmedalje

Udenlandske æresbevisninger 
 : Ridder af Elefantordenen (21. januar 2022)

Anetavle

Referencer

Eksterne links 

 Det Norske Kongehus' hjemmeside 
 Kongehuset.no om Prinsesse Ingrid Alexandra 
 Officiell biografi

Prinsesser af Norge
Huset Glücksburg
Personer fra Oslo
Storkors af Sankt Olavs Orden
VM i håndbold 1973 (kvinder)

Verdensmesterskabet i håndbold for damer i 1973 var den femte indendørs VM-slutrunde for kvinder, og den blev afholdt i Jugoslavien i perioden 7. – 15. december 1973. For første gang deltog 12 lande.

De 12 deltagende lande spillede først en indledende runde med 4 grupper á 3 hold. De to bedste hold fra hver gruppe gik videre til hovedrunden om placeringerne 1-8, mens de sidste fire hold spillede i placeringsrunden om placeringerne 9-12.

Indledende runde

Hovedrunde (1.-8.plads) og placeringsrunde (9.-12.plads)

Kamp om 7.-8.pladsen 
 Danmark – Norge 12-10

Kamp om 5.-6.pladsen 
 Polen – Tjekkoslovakiet 15-13

Bronzekamp 
 Sovjetunionen – Ungarn 20-12

Finale 
 Jugoslavien – Rumænien 16-11

Slutstilling 
1. Jugoslavien,
2. Rumænien,
3. Sovjetunionen,
4. Ungarn,
5. Polen,
6. Tjekkoslovakiet,
7. Danmark,
8. Norge,
9. DDR,
10. Japan,
11. Vesttyskland,
12. Holland.

1973 (kvinder)
Håndbold i 1973
Kvindehåndbold
Abraham de Moivre

Abraham de Moivre (født 26. maj 1667, død 27. november 1754) var en fransk matematiker, som var flygtning i London, hvor han levede og studerede matematikken under fattige kår. Senere kom han i kredsen om Isaac Newton, og var således med i en periode, hvor matematikken udviklede sig med stormskridt. Han nærede stor interesse for sandsynlighedsregning, men i dag huskes han for de Moivres formel.

Matematikere fra Frankrig
Templet i Karnak

Karnaktemplet er hovedattraktionen den egyptiske by al-Karnak, omend man som regel med betegnelsen Karnak bare forstår tempelkomplekset og ikke byen. Templet dækker et areal der næsten er dobbelt så stort som det bebyggede areal af landsbyen.

Templet er et stort udendørs museum, og det er verdens største religiøse område fra oldtiden. Templet er sandsynligvis det næstmest besøgte oldtidsmonument i Egypten, kun overgået af Giza Pyramiderne tæt på Cairo.

Templet består af fire afsnit eller dele, af hvilke kun ét er tilgængeligt for turister og det almene publikum. Det åbne afsnit indeholder selve templet, og dette afsnit, kendt som Amon-Re afsnittet, udgør klart den største del af templet. De tre andre afsnit er lukkede.

De fire hovedafsnit eller dele er:
 Amon-Re-afsnittet 
 Montu-afsnittet 
 Mut-afsnittet
 Amenhotep IV-templet (nedrevet)

Derudover er der også et par mindre templer og bygninger, der alle er placeret uden for de mure, der omkranser de fire hovedafsnit, ligesom Mut-afsnittet, Amon-Re-afsnittet og Luxor-templet forbindes af flere alléer af sfinkser med vædder-hoveder.

Den største forskel mellem Karnak og de fleste andre templer og steder i Egypten er det tidsrum, over hvilket det blev bygget og var i brug. Byggeriet blev påbegyndt i det 16. århundrede f.Kr. Ca. 30 faraoner gav deres bidrag til bygningen, hvilket har resulteret i, at templet nåede en størrelse, en kompleksitet og en forskelligartethed, der ikke ses andetsteds. Få egenskaber ved Karnak-komplekset er unikke, men størrelsen og antallet af egenskaber er overvældende.

Eksterne links 

 Karnak – TourEgypt.net
 Karnak: Temple of Amun  – Bible History Online, 2004.
 Centre franco-égyptien d'étude des temples de Karnak (på fransk)
 Photographs of Karnak Temple – GlobalAmity.net

Bygninger, konstruktioner og anlæg i Egypten
Templer
Indfaldsvinkel (fly)

Indfaldsvinklen (: angle of attack) for en vinge er vinklen mellem vingens såkaldte kordelinje (længste rette linje fra for- til bagkant af vingeprofilet), og bevægelsesretningen for den luftstrøm der passerer forbi vingen. I formler m.v. benævnes denne vinkel almindeligvis med α, det græske bogstav "alfa".

Hvis vingens "ejermand" (flyvemaskine, fugl etc.) holder en konstant flyvefart, stiger vingens opdrift omtrent lineært med indfaldsvinklen, indtil et vist punkt. Dette punkt, kaldet den kritiske indfaldsvinkel, er den indfaldsvinkel hvorved et stall indtræffer. For at give opdrift skal luftstrømmen være glat og nogenlunde parallel med vingens overflade (laminar strømning). Ved den kritiske indfaldsvinkel ændres luftstrømmen på vingens overflade til en hvirvelformet luftstrøm (turbulent strømning), uden opdriftsevne.

Se også 
 Indfaldsvinkel

Kilder/henvisninger 

Flyveteknik
Mandy Rice-Davies

Mandy Rice-Davies, døbt Marilyn Rice-Davies (født 1. oktober 1944, død 18. december 2014) var en britisk model, som først og fremmest var kendt for at have været en biperson i Profumo-skandalen, som ramte den konservative engelske regering under premierminister Harold Macmillan i 1963. 

Hun er født i Pontyates nær Llanelli i Wales, men flyttede senere til Shirley i Birmingham. Da hun som teenager så ældre ud, end hun egentlig var, fik hun allerede 15 år gammel et job som tøjmodel hos Marshall & Snelgrove, der er et stormagasin i Birmingham. Rice-Davies tog lidt senere til London, hvor hun mødte Christine Keeler og dr. Stephen Ward. Hendes deltagelse i Wards sociale cirkler medførte, at hun kom til at kende mange medlemmer af den engelske elite, heriblandt lord Astor. 

I vidneskranken under retssagen mod Stephen Ward kom Rice-Davies med den enkeltudtalelse, hun er bedst kendt for. Da anklageren forelagde hende, at Lord Astor nægtede at have haft en affære med hende og endda at have mødt hende, svarede hun: Ja, det skulle han vel, skulle han ikke? ("Well, he would, wouldn't he?"). Hun tjente først penge ved at udnytte den berømmelse, som retssagen havde medført, men giftede sig derefter med en israelsk forretningsmand. Hun åbnede senere en række succesfulde natklubber og restauranter i Tel Aviv, der alle bar hendes navn: Mandy's, Mandy's Candies og Mandy's Singing Bamboo. 

I 1980 skrev hun, assisteret af Shirley Flack, sin autobiografi, Mandy, og i 1989 en roman med titlen The Scarlet Thread.

I filmen Scandal fra 1989 om Profumo skandalen spillede skuespillerinden Bridget Fonda rollen som Rice-Davies.

Kilder 

Modeller fra England
PowerPC

PowerPC er en RISC-mikroprocessorarkitektur skabt i 1991 af Apple-IBM-Motorola–alliancen, kendt som AIM. PowerPCarkitekturens oprindelige formål var anvendelse i pc'er, PowerPC-CPUer er også blevet populære i indlejrede systemer og højydelsesprocessorer. PowerPC var oprindeligt hjørnestene i AIMs PReP- og Common Hardware Reference Platform (CHRP)–initiativer i 1990'erne, men arkitekturen blev mest succesfuld i pc-markedet med Apples Power Macintosh–linje i perioden 1994-2005. PowerPc arkitekturen er baseret på 32-bit/64-bit CPU.

PowerPC er for en stor del baseret på IBMs tidligere POWERarkitektur og har en stor kompatibilitetsgrad med den.

PowerPC 405–arkitekturen blev frigivet af IBM december 2005 til bl.a. universiteter.

I 1980'erne var Intels CPUer Little-endian og Motorolas CPUer Big-endian, hvilket betød omprogrammering af systemsoftwaren var nødvendig hvis de to arkitekturer skulle kommunikere sammen. Endian problematikken bestod (groft forenklet) i at rækkefølgen af talstørrelserne skulle læses bagfra og bytes opdeles og vendes . Siden 1970'erne har der været religionskrige blandt programmører om arkitekturerne .
  
Motorola-chippen blev brugt i Apples Macintosh computere og Intel-chippen blev benyttet i IBMs pc'er. PowerPCen kunne håndtere både Little-endian og Big-endian og blev derfor kaldt Bi-endian. Apple har siden 2006 benyttet Intel processorer.

Apple har i 2011 droppet understøttelse af PowerPC . Specifikationerne af PowerPC styres af Power.org, blandt andre er IBM medlem af Power.org

Kilder/referencer og eksterne henvisninger 
 December 15, 2005, infoworld.com: IBM to release Power specs to researchers, academia Citat: "...IBM (Profile, Products, Articles) Corp. announced plans to provide free access for researchers and educational institutions to the specifications for its PowerPC 405 chip core..."
 power.org: IBM's PowerPC 405 Core Specification Download
 power.org
 PowerPC Architecture Book, Version 2.02 IBM
 Mac OS: Versions, builds included with PowerPC Macs (since 1998) Apple Inc.
 What is PowerPC? Whatis.com
 Apple to Use Intel Microprocessors Beginning in 2006

Mikroprocessorer